laion/Wikipedia-Exotic huggingface dataset:
ליאל אלכסנדרה אדמון

ליאל (צ'יקה) אלכסנדרה אדמון (נולדה ב-21 במאי 1980) היא משוררת ישראלית. חברה בקבוצת "כֻּלָּנָה", חבורה פואטית הכותבת, עורכת ומופיעה יחד במיצגי פרפורמנס. נולדה כאלכסנדרה רגוזוב בפלובדיב, בולגריה, בת יחידה לסרגיי ורחל. עלתה לישראל ב-1991, בגיל 11. בהמשך התגיירה ובעקבות זאת הוסיפה לשמה את השם "ליאל". למדה בתיכון עירוני ה' בתל אביב. בעלת תואר ראשון בלשון עברית ותואר שני בספרות מאוניברסיטת תל אביב אותו סיימה בהצטיינות יתרה. את התזה עשתה בתחום המחקר הקוגניטיבי של השפה. שיריה התפרסמו בעיתונים "ידיעות אחרונות" וב"הארץ; ובכתבי העת: מטעם, מטען והליקון. כותבת סיפורת ומתרגמת מבולגרית את שיריו של המשורר סים אלכסיאב. נשואה לאיל אדמון, אם לשלושה ומתגוררת בחולון. חברה, יחד עם נעה שחם, מירלה משה אלבו ושי שניידר-אילת, בקבוצת "כֻּלָּנָה" - חבורה פואטית הכותבת, עורכת ומופיעה יחד במיצגי פרפורמנס. חברה בקבוצת "הבריגדה התרבותית", קבוצת צעירים יוצאי ברית המועצות, הפועלים להפוך את הסיפור והתרבות של יוצאי ברית המועצות לחלק מהתרבות הישראלית. "תבוא אחרת", עריכה: רפי וייכרט, הוצאת קשב לשירה (2014) "לכל התליינים שלום", עריכה: מירלה משה אלבו, הוצאת קשב לשירה (2016) אתר האינטרנט הרשמי של ליאל אלכסנדרה אדמון ליאל אלכסנדרה אדמון, ברשת החברתית פייסבוק ליאל אלכסנדרה אדמון, סרטונים בערוץ היוטיוב ליאל אלכסנדרה אדמון, ב"לקסיקון הספרות העברית החדשה" יונתן ברג‏, שיר של שבת: עם המשוררת ליאל אלכסנדרה אדמון, באתר וואלה, 6 בפברואר 2015 ראשון-שירה: חגית בת-אליעזר כותבת על ספר השירים “תבוא אחרת” מאת ליאל אלכסנדרה אדמון, באתר "קורא בספרים מגזין לספרות", 4 במאי 2014 גיא פרל, "קוֹלִי מְחַפֵּשׂ תָּוִים בִּלְשׁוֹן יַלְדוּת מְאֻחֶרֶת" – קריאה בספר 'תבוא אחרת' מאת ליאל אלכסנדרה, באתר פסיכולוגיה עברית, מתוך עיתון 77, ליון 377, אוגוסט 2014 אותה משוררת, ועם זאת – אחרת: על שירתה של ליאל אלכסנדרה אדמון, באתר יקום תרבות, 13 בספטמבר 2017 ליאל אלכסנדרה אדמון, שיר ביום - 4 לפנות בוקר, באתר "ידיעות אחרונות", 20 ביוני 2016 שלושה שירים של סים אלכסיאב, 3 בנובמבר 2013, באתר של ליאל אלכסנדרה אדמון עמוד הפייסבוק של הבריגדה התרבותית
ישראל באירוויזיון 1999

ישראל השתתפה באירוויזיון 1999 עם השיר "יום הולדת" בביצוע של להקת "עדן", בתחרות שהתקיימה בבנייני האומה בירושלים. ועדה ברשות השידור בחרה בשיר יום הולדת בביצוע של להקת עדן לייצג את ישראל באירוויזיון 1999. להקת עדן הייתה ה-19 בסדר ההופעה בתחרות, אחרי אוסטריה ולפני מלטה. בתום ההצבעה קיבל השיר 93 נקודות והגיע למקום ה-5 מתוך 23 מדינות שהשתתפו. הצבעת הקהל הישראלי העניקה את ה-12 נקודות שלה לגרמניה. ישראל באירוויזיון אירוויזיון 1999 Israel 1999, באתר esc history ישראל באירוויזיון 1999, סרטון באתר יוטיוב אירופה לשלוש דקות - פרק 9, סרטון באתר יוטיוב אירופה לשלוש דקות - פרק 10, סרטון באתר יוטיוב יום הולדת, באתר אקו"ם Detailed voting results
צ'פלארה

צ'פלארה (בבולגרית: Чепеларе) היא עיר במחוז סמוליאן שבבולגריה, המקום ידוע כאתר נופש חורף עממי עם אחד ממסלולי הסקי הארוכים ביותר בדרום מזרח אירופה. הוא ממוקם ליד פמפורובו, אחד מאתרי הסקי הגדולים ביותר בבולגריה. היא שוכנת כ-25 קילומטר מהעיר סמוליאן וכ-67 קילומטרים מהגבול עם יוון. להלן גרף התפתחות האוכלוסייה ביישוב: העיר שוכנת בגובה של 1,232 מטרים מעל פני הים, ומאחר וכך הטמפרטורות הממוצעות בה נמוכות מאוד ביחס לשאר בולגריה. בחלקו המזרחי של העיר עובר נהר צ'פלארה(אנ'), שנובע ביוון ומתחבר לנהר מריצה בסמוך לפלובדיב. כביש מס' 86 חוצה את העיר, והוא מהווה את עורק התחבורה הראשי של העיר ושל הערים הסמוכות. כנסייה בעיר העיר על רקע ההרים הסמוכים בתי העיר בניין מגורים בעיר מדיה וקבצים בנושא צ'פלארה בוויקישיתוף אתר האינטרנט הרשמי של צ'פלארה רשימת אוכלוסייה של ערי בולגריה (בבולגרית) רשימת אוכלוסייה של ערי בולגריה (בבולגרית ואנגלית) רשימת אוכלוסייה של ערי בולגריה (באנגלית) ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
טונה עיננית

טונה עיננית (שם מדעי: Thunnus obesus) הוא מין של דג גרם ימי ממשפחת הקולייסיים. טונה זו חיה באוקיינוסים הטרופיים והממוזגים בכל האוקיינוסים, אך לא בים התיכון. אורכה המרבי של הטונה 250 ס"מ ומשקלה הממוצע עד 178 ק"ג אך כי משערים שישנם פרטים שמשקלם מעל 200 ק"ג. היא דומה למין טונה כחולת סנפיר אטלנטית אך קטנה בהרבה. צבעה אפור-כסוף עם גב כחול כהה וסנפירים זהובים. הטונה בעלת זנב גדול וחזק שנותן לה תנופה במים. כמו מינים נוספים מסוגה גם טונה זו בעלת דם חם יותר מטמפרטורת המים והיא יכולה לשחות באזורים ממוזגים וקרירים. הטונה היא ציידת מהירה, שניזונה מנחילי דגים קטנים, סרטנים ורכיכות. היא חיה ומתרבה בכל האוקיינוסים אך עקב דיג יתר היא מצויה בסכנה. מדיה וקבצים בנושא טונה עיננית בוויקישיתוף טונה עיננית, באתר ITIS (באנגלית) טונה עיננית, באתר NCBI (באנגלית) טונה עיננית, באתר Animal Diversity Web (באנגלית) טונה עיננית, בבסיס הנתונים ARKive (באנגלית) טונה עיננית, באתר FishBase (באנגלית) טונה עיננית, באתר GBIF (באנגלית) טונה עיננית באתר הרשימה האדומה של IUCN
שלושה דורות (שיר)

"שלושה דורות" הוא שיר של הזמרת ירדנה ארזי המזוהה במיוחד עם יום הזיכרון לחללי מערכות ישראל. השיר "שלושה דורות" שכתב אהוד מנור ללחן של ירוסלב יעקובוביץ' מתאר שלוש תקופות לחימה שונות בתולדות מדינת ישראל: דור תש"ח ומלחמת העצמאות, דור מלחמת יום כיפור וחיילי שנות התשעים של המאה העשרים, ימי ממשלת יצחק רבין, הסכמי השלום עם הפלסטינים ועם ירדן ובמקביל, תקופת הפיגועים. מנור שכל את אחיו, יהודה וינר, בשנת 1968, ובאותה שנה נפל בן דודה של ארזי, סגן ישראל ארזי, במבצע כראמה בירדן. השיר נכתב בהשראת שני החיילים והוקדש לזכרם. הלחן מורכב משלושה חלקים שונים. בחלקו השני של השיר יש רפרנס לשירים המזוהים עם מערכות ישראל ובהם "היה לי חבר היה לי אח", המנון הפלמ"ח, "זמר זמר לך", "הן אפשר", "אנחנו שנינו מאותו הכפר" ו"מחר". בחלקו השלישי של השיר מתוארת פניית הבן הנופל אל אביו החי ויש רפרנס לציווי התנ"כי "אל תשלח ידך אל הנער". השיר ליווה את משדר יום הזיכרון של ערוץ הילדים בשנת 1995 ובהמשך היה לשיר הנושא הקבוע של שידורי רשת גימל ביום הזיכרון. השיר צעד במצעדי הפזמונים השבועיים והגיע בשיאו למקום השני, אך לא נכנס למצעד הפזמונים השנתי 1995. הקליפ הרשמי לשיר, סרטון באתר יוטיוב
יובסט פון האנשטיין

יובסט פון האנשטיין (בגרמנית: Jobst Freiherr von Hanstein;‏ 11 בנובמבר 1896 – 13 באוקטובר 1962) היה מפקד בוורמאכט שפיקד על דיוויזיה בקרב סטלינגרד. פון האנשטיין נולד ב-11 בנובמבר 1896 בפוטסדאם, שהשתייכה לאימפריה הגרמנית. בשנת 1914 התגייס לצבא הגרמני הקיסרי, ולחם בשורותיו במלחמת העולם הראשונה. לאחר המלחמה הצטרף פון האנשטיין לרייכסווהר, ומילא בו תפקידי פיקוד ומטה. ב-10 בנובמבר 1941 מונה פון האנשטיין לקצין האג"ם של הארמייה ה-12, וב-28 בנובמבר 1941 הוא מונה לראש מטה הקורפוס ה-1 שלחם בגזרה הצפונית של החזית המזרחית. ב-17 במאי 1942 הוא מונה למפקד רגימנט הארטילריה הממונע ה-3, שהיה חלק מהדיוויזיה הממונעת ה-3, ובמהלך מתקפת הקיץ הגרמנית בשנת 1942, ולחם עמו בקרב סטלינגרד. ב-17 בינואר 1943 מונה פון האנשטיין למפקד הדיוויזיה הממונעת ה-3, במקום הלמוט שלמר שמונה למפקד קורפוס הפאנצר ה-14, וב-2 בפברואר נכנע פון האנשטיין יחד עם שרידי הדיוויזיה וכוחות שהיו בכיס הצפוני בסטלינגרד ונלקח לשבי. לאחר שחרורו מהשבי התגורר פון האנשטיין בהמבורג, וב-13 באוקטובר 1962 מת, והוא בן 66 שנים. יובסט פון האנשטיין באתר ordersofbattle
מה נתת לי

"מה נתת לי" הוא שיר לבנוני שבוצע בגרסה עברית על ידי הזמרת ירדנה ארזי באלבומה "דמיון מזרחי" שהוקדש כולו למוזיקה ערבית. משפחת בנדלי היא משפחת מוזיקאים לבנונית. אבי המשפחה ו-12 ילדיו (3 בנים ו-9 בנות בהן דורה בנדלי הזמרת המובילה) הופיעו בשנת 1973 בטלוויזיה הלבנונית ומאז לאורך כל העשור הפכו לאחד ההרכבים המצליחים במדינה ובעולם הערבי בכלל. להיטי הפופ שלהם ובהם "do you love me?" שבוצע מחדש על ידי שרית חדד ו"טלפון" סימנו את גל ההשפעה הצרפתית והאירופאית על התרבות הלבנונית באותן שנים. עם פרוץ מלחמת האזרחים בלבנון נמלטה המשפחה לטריפולי, והמשיכה משם לנהל קריירה בינלאומית. השיר נקרא במקור "נטלי" ומשם באה לאהוד מנור ההשראה לשמו העברי "מה נתת לי". הוא נכתב לאלבומה העשירי של ארזי "דמיון מזרחי" שהיה מבוסס על לחנים ערביים של מוחמד עבד אל ווהאב, פיירוז ואחרים בעיבודים עדכניים של ירון בכר. "מה נתת לי" היה הלהיט הגדול מתוך האלבום ובהמשך אותה שנה נערכה לו גרסת רמיקס על ידי יזהר אשדות שיצאה בישראל ובמקביל הופצה גם ביפן ובגרמניה. לשיר צולם קליפ בבימויו של צדי צרפתי בו מגלמת ארזי זמרת מועדונים שמתאהבת בלקוח צעיר שפוקד את המקום. לתפקיד הלקוח לוהק דוגמן בראשית דרכו - מוטי רייף. לימים בקליפ שצולם לשירה של ארזי "אם הוא ילך" שיצא ב-2018 שבו ארזי ורייף לגלם את אותם תפקידים והציגו מפגש מאוחר של הזמרת והצעיר המסתורי כעבור 30 שנה. מכיוון שהשיר אינו ישראלי מקורי נמנעה השתתפותו במצעדי הפזמונים. בשנת 2004 הקליטה הזמרת קים קונקשיין (שסיפרה לארזי על הערצתה אליה בתוכנית "קפה טלעד") גרסת כיסוי לשיר לפי הנוסח העברי של מנור, בסגנון דאנס. סרטון השיר "מה נתת לי" באתר יוטיוב מילות השיר "מה נתת לי" באתר שירונט השיר המקורי בביצוע דורה בנדלי, סרטון באתר יוטיוב ארזי מבצעת את השיר בתכנית "סיבה למסיבה", סרטון באתר יוטיוב גרסת הרמיקס לשיר, סרטון באתר יוטיוב גרסתה של קים קונקשיין, סרטון באתר יוטיוב
אינטליגנציה (שיר)

"אינטליגנציה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-27 באוקטובר 2010, כסינגל שלא מתוך אלבום, על ידי חברת התקליטים אבי גואטה הפקות בע"מ. השיר הגיע למקום הראשון במצעד של רדיו אמצע הדרך, השני במצעד של מדיה פורסט, וה-17 במצעד של רשת ג'. השיר נכתב והולחן על ידי הנרי, והופק על ידי יעקב למאי. השיר הוא שיר בסגנון הפופ המשלב בתוכו גם את סגנון הים-תיכוני. יוסי חרסונסקי סקר את השיר בחיוב, וטען כי שרית חדד שרה באירוניה ובציניות את השיר, ואף העניק לו שלושה כוכבי זהב. במקור, תוכנן השיר להיכלל באלבומה 20, אך מסיבה לא ברורה הוחלט שלא להוסיפו אליו. השיר נכנס לאלבום האוסף המיטב, שיצא בספטמבר 2012. טרם הוציאה את הווידאו קליפ המלא של השיר, העלתה שרית לערוץ היוטיוב שלה אודיו של השיר, המציג את עטיפתו של הסינגל בגרסתו הרגילה. בנוסף לכך, פורסמה עטיפת הסינגל גם בגרסה תלת-ממדית, בדומה לעטיפת הלהיט "Do You Love Me". נכון ל-25 באוגוסט 2018, מונה הצפיות של האודיו עומד על קרוב למיליון צפיות. סרטון השיר "אינטליגנציה" באתר יוטיוב אינטליגנציה, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) רדיו 90FM - ארכיון המצעדים, באתר www.90fm.co.il (ארכיון) "מזיזה את החזה" בדרך לפסגה, באתר ‏מאקו‏, 4 בנובמבר 2010 9.12.2010 – פזמונט, באתר pizmonet.co.il מילים לשיר אינטליגנציה - שרית חדד, באתר שירונט SaritHadadOfficial (2010-10-27), שרית חדד אינטליגנציה - Sarit Hadad - Intilegencia, נבדק ב-2018-08-25 "אינטליגנציה - יוסמיוסיק". יוסמיוסיק. 2010-10-27. נבדק ב-2018-08-25. "אינטליגנציה"- הזמרת שרית חדד בסינגל חדש לקראת אלבום 20. > הסינגליה- בטריבונה, באתר tribona.co.il
ארגונאוטיים

ארגונאוטיים (שם מדעי: Argonautidae) היא משפחה של רכיכות ימיות מסדרת התמנונאים החיים בים הפתוח. במשפחה היו בעבר 5 סוגים אך רק סוג אחד שרד - ארגונאוט (Argonauta). את שמם הם קיבלו על שם הארגונאוטים, הגיבורים של יאסון מהמיתולגיה היוונית, אשר נדדו בימים ולספינתם קראו "ארגו" (Argo). מראה התמנון נראה כאילו הוא אוחז את קונכייתו בזרועות, מה שכיום ידוע שאינו נכון, אלא היא מחוברת אליו. תמנונים אלה התגלו לפני זמן רב, אך רק החוקרת ז'אן וילפרו-פאוור הסיקה שהקונכיות שלהם מיוצרות בידיהם ולא נלקחות מחיות אחרות. הקונכייה ממשת את בעליה לציפה והיא שונה ממבנה קונכיית הנאוטילוס. כמו כן הקבוצה התפתחה לא יותר מוקדם מהאוליגוקן, בניגוד לנאוטילוסים העתיקים בהרבה. בני המשפחה קטנים יחסית ואורכם 10–30 ס"מ אצל הנקבות דו-צורתיות זוויגית הגדולות בצורה קיצונית מהזכרים המגיעים לאורך של רק 2 ס"מ. הזכרים יכולים להזדווג רק פעם אחת, בה הם משירים את זרוע המין שלהם, בעוד הנקבות מזדווגות פעמים רבות. אלו תמנונים מוזרים בעלי קונכייה המזכירה קונכיית צדפות ועושה אותם דומים לנאוטילוסיים, אך למעשה הם אינם קרובים. כמו לרוב התמנונים הם בעלי 8 זרועות, מקור חזק וקרני ועיניים גדולות. המינים הקרובים אליו ביותר הם התמנונים Tremoctopus ו-Ocythoe tuberculata וכן הכבד שבמיני התמנונים: תמנון שבע הזרועות שיכול להגיע למשקל 75 קילוגרם. הארגונאוטים ניזונים מיצורים קטנים כמו סרטנים, רכיכות אחרות, מדוזות וסלפיים אותם הם הורגים בנשיכתם הארסית. הם מתגוננים מאויבים באמצעות פליטת דיו כהה והנקבות יכולות להרעיד את קונכייתם ולאיים על אויביה או להתחבא בה, אם כי היא אינה קשיחה מספיק להגנה. למרות ההגנות התמנונים נטרפים בידי דולפינים, דגי טונה, מפרשניים, רעמתן כחלחל, צבי ים ויצורי ים שונים. תמנונים אלה לא נחים כמעט על קרקעית הים או מפסיקים לצוף אך הזכרים ככל הנראה מתחבאים בין עלי קלפ ענקיים, מעשה שלא ידוע עליו הרבה. סוג ארגונאוט (Argonauta) מין אַרְגּוֹנָאוּטָה דּוֹגֶרֶת (Argonauta argo) Argonauta hians Argonauta nodosus Argonauta nouryi Argonauta cornutus - מין שמוטל בספק Argonauta absyrtus - נכחד Argonauta itoigawai - נכחד Argonauta joanneus - נכחד Argonauta oweri - נכחד Argonauta sismondai - נכחד Argonauta tokunagai - נכחד Izumonauta - נכחד Kapal - נכחד Mizuhobaris - נכחד Obinautilus - נכחד מדיה וקבצים בנושא ארגונאוטיים בוויקישיתוף ארגונאוטיים, באתר ITIS (באנגלית) ארגונאוטיים, באתר NCBI (באנגלית) ארגונאוטיים, באתר Animal Diversity Web (באנגלית) ארגונאוטיים, באתר האנציקלופדיה של החיים (באנגלית) ארגונאוטיים, באתר GBIF (באנגלית)
טונה אטלנטית

טונה אטלנטית המכונה גם טונה שחורת-סנפיר (שם מדעי: Thunnus atlanticus) היא מין של טונה ממשפחת הקולייסיים הנפוצה במערב האוקיינוס האטלנטי. זוהי אחת מהקטנות שבטונות מהסוג טונה והיא מגיעה לאורך של 100 סנטימטר ולמשקל 21 קילוגרם. הגוף בצורת אליפסה עם סנפירים אפורים, גב כחול כהה ותחתיו פס זהוב והראש גדול ואפור בעל עיניים גדולות ולסתות קצרות. מבנה גופה של הטונה מותאם לתנועה מהירה בעקבות טרף וזנבה נותן לה כוח האצה גבוה. הטונה מגיעה לבגרות מינית תוך שנתיים. הטונה נפוצה באוקיינוס האטלנטי שלחופי אמריקה ממסצ'וסטס והאי מרתה'ס ויניארד עד לברזיל ומצויה גם במפרץ מקסיקו והים הקריבי. טונה זו מצויה בעיקר באזורים הטרופיים עם מים בחום של מעל 2 מעלות. כמו מרבית דגי הטונה היא טורפת דגים קטנים, סרטנים שונים וחסילונים והיא תצלול לעומק כדי למצוא מזון. מדיה וקבצים בנושא טונה אטלנטית בוויקישיתוף טונה אטלנטית, באתר ITIS (באנגלית) טונה אטלנטית, באתר NCBI (באנגלית) טונה אטלנטית, באתר FishBase (באנגלית) טונה אטלנטית, באתר GBIF (באנגלית) טונה אטלנטית באתר הרשימה האדומה של IUCN
גונוסטומטיים

גונוסטומטיים (שם מדעי: Gonostomatidae) היא משפחה של דגים מסדרת סטומיי תהומות החיים במצולות האוקיינוס. הם היו ידועים כבר מ-1930 ונחקרו לעומק בידי החוקר לב ברג ב-1958. דגים אלה חיים בשלושת האוקיינוסים הגדולים: האטלנטי, השקט וההודי ובני הסוג Cyclothone חיים גם באוקיינוס הקרח הצפוני. סוג זה גם מכיל את מיני החולייתנים המרובים ביותר בעולם כולו, ככל הנראה ומונים מאות טריליונים של דגים בלהקה. דגים אלה חיים בתהומות האוקיינוס אך עולים בלילה ללקט פלנקטון ואוכלי פלנקטון העולים לפני המים בלילה. אורכם 2–30 ס"מ והם בעלי גוף שחור מוסווה וצבענים פולטי אור לאורך גופם הדק. הם בעלי לסתות מפלצתיות דמויות זיפים שנועדו לעזור להם להתגבר על כל טרף אפשרי. במשפחה 8 סוגים ו-32 מינים: משפחה גונוסטומטיים (Gonostomatidae) סוג ומין יחיד Bonapartia pedaliota סוג Cyclothone – בו 13 מינים סוג Diplophos – בו 5 מינים סוג Gonostoma – בו 3 מינים סוג Manducus – בו 2 מינים סוג Margrethia – בו 2 מינים סוג Sigmops – בו 4 מינים סוג ומין יחיד Triplophos hemingi מינים אחרים שהשתייכו למשפחה עברו למשפחה זְהַרְנוּנִיִּים. מדיה וקבצים בנושא גונוסטומטיים בוויקישיתוף גונוסטומטיים, באתר ITIS (באנגלית) גונוסטומטיים, באתר NCBI (באנגלית) גונוסטומטיים, באתר Animal Diversity Web (באנגלית) גונוסטומטיים, באתר האנציקלופדיה של החיים (באנגלית) גונוסטומטיים, באתר GBIF (באנגלית) גונוסטומטיים, באתר אנציקלופדיה בריטניקה (באנגלית) Broad, William J. (2015-06-29). "An Ocean Mystery in the Trillions (Published 2015)". The New York Times (באנגלית אמריקאית). ISSN 0362-4331. נבדק ב-2021-01-07.
רייסינג פוינט

רייסינג פוינט (באנגלית: Racing Point) היא קבוצת מרוצים בריטית שהשתתפה בסבב אליפות הפורמולה 1. הקבוצה נוסדה בשנת 2018 לאחר שקבוצת משקיעים בראשות לורנס סטרול רכשה את קבוצת פורס אינדיה שנקלעה לקשיים כלכליים תמורת 90 מיליון ליש"ט. כחלק מהעברת הבעלות הופסקה באופן מיידי פעילותה של קבוצת סהרה פורס אינדיה לפני גרנד פרי בלגיה והקבוצה הוקמה מחדש תחת השם רייסינג פוינט פורס אינדיה, תוך מחיקת כל הנקודות שצברה הקבוצה הישנה עד אותה עת. בינואר 2020 רכש סטרול חלק ממניות יצרנית הרכב אסטון מרטין. בעקבות הרכישה מזג את פעילות קבוצת המרוצים ומיתג אותה מחדש כקבוצת אסטון מרטין החל מעונת 2021. בעיות משפטיות מנעו מקבוצת המשקיעים בראשות לורנס סטרול לרכוש את קבוצת סהרה פורס אינדיה על כן הוחלט לרכוש את נכסי הקבוצה הישנה ולא את הקבוצה עצמה. משכך, הקבוצה הוקמה מחדש בשם "רייסינג פוינט פורס אינדיה". ה-FIA הוציאה את קבוצת פורס אינדיה מהסבב ובמקומה הוכנסה הקבוצה החדשה. הניקוד שצברה הקבוצה מתחילת העונה באליפות היצרנים נמחק, אך צמד הנהגים סרחיו פרס ואסטבן אוקון שמרו על הנקודות שצברו באליפות הנהגים. כמו כן שמרה הקבוצה על הפרסים הכספיים בהם זכתה. יומיים לאחר הקמת הקבוצה היא ערכה את הופעת הבכורה של בגרנד פרי בלגיה, המרוץ ה-13 בעונה. את המרוץ עצמו סיימו פרס ואוקון במקומות 5 ו-6 בהתאמה. בעונת 2019 שינתה הקבוצה את שמה באופן רשמי ל"רייסינג פוינט". לאנס סטרול, בנו של לורנס, החליף את אוקון. לקראת גרנד פרי בריטניה בעונת 2020 התגלה פרז כחולה בקורונה ונאלץ להחמיץ את המרוץ. את מקומו תפס ניקו הולקנברג, שנקרא לתפקיד רק שלושה ימים לפני המרוץ. בשל תקלה טכנית לא זינק אל המרוץ. במרוץ שהתקיים שבוע לאחר מכן באותו המסלול סיים במקום השביעי. בהמשך העונה החליף הולקנברג את סטרול, לאחר שזה חלה במהלך יום שישי שלפני המרוץ בגרמניה. למרות שהגיע למסלול שעות ספורות לפני האימון ודורג אחרון הצליח לסיים את המרוץ במקום השמיני. לקבוצה הופחתו 15 נקודות עקב הפרה של הכללים הטכניים מדיה וקבצים בנושא רייסינג פוינט בוויקישיתוף אתר האינטרנט הרשמי של רייסינג פוינט רייסינג פוינט, ברשת החברתית פייסבוק רייסינג פוינט, ברשת החברתית אקס (טוויטר) רייסינג פוינט, ברשת החברתית אינסטגרם רייסינג פוינט, סרטונים בערוץ היוטיוב Force India rescued from administration by Lawrence Stroll-led new backers, ESPN, 8 August 2018 Racing Point paid £90 million for Force India acquisition, Motorsport.com, 4 October 2018 FIA approves all-new Racing Point Force India F1 entry, Motorsport.com, 23 August 2018 FIA allows new entry to save Force India, באתר Speedcafe Sergio Perez tests positive for coronavirus and misses British GP, Sky Sport, 30 July 2020 Hulkenberg confirmed as Perez's replacement at Racing Point for the British GP, Formula1.com, 31 July 2020
סאם גיבנס

סמאול (סאם) גיבנס (באנגלית: Samuel (Samme) Givens, נולד ב-9 באוגוסט 1989) הוא כדורסלן אמריקאי שמשחק בעמדות הסמול פורוורד וה-פאוור פורוורד בקבוצת קאוהוג'וקי מהליגה הראשונה בפינלנד גיבנס החל את קריירת הכדורסל המקצועית שלו בקבוצת אריס ליוורדן מליגת העל ההולנדית, אתר הכדורסל Eurobasket.com העניק לו את תואר ה-MVP של העונה הסדירה בליגה, למרות זה גיבנס לא זכה בתואר בתקופתו באריס לאחר שהפסיד עם קבוצתו באותה עונה בגמר הליגה לBS ליידן. ב-19 ביוני 2013 חתם לשנה בקבוצת ALM אוורה מליגת המשנה בצרפת . ב-15 בספטמבר 2015 חתם בקבוצת מכבי רעננה מהליגה הלאומית בעונתו השלישית בקבוצה העמיד מספרים טובים שקלע 18.3 נק' למשחק, 9.5 ריבאונדים, 3.5 אסיסטים ו1.6 חטיפות למשחק. גיבנס נבחר לחמישית הליגה על ידי האתר Eurobasket.com . ב-3 ביוני 2018 חתם לשתי עונות בקבוצת מכבי חיפה, והצטרף למאמנו ברק פלג . פרופיל, באתר Sports-Reference פרופיל, באתר eurobasket דף השחקן באתר איגוד הכדורסל (אורכב 09.09.2018 בארכיון Wayback Machine) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פטרוס רופסטריס

פטרוס רופסטריס (שם מדעי: Petrus rupestris) הוא מין דג ממשפחת הספרוסיים שבמחלקה מקריני סנפיר. הוא המין היחידי בסוגו והוא חי במימי החופים של אפריקה הדרומית. זהו המין הגדול ביותר בבני משפחת הספרוסיים והוא יכול להגיע לאורך של 2 מטר ולשקול עד 80 ק"ג. הוא בעל לסתות גדולות עם שפתיים חזקות וסנפירים גדולים. בשרו של דג זה מזין אך הכבד יכול להיות רעיל למאכל. למרות זאת הדג נידוג בכמויות כבדות סביב חופי אפריקה. כיום הוא מין מוגן. הוא חי במימי אפריקה הדרומית שלחופי האוקיינוס האטלנטי בעומק של עד 10 מ' וחי באזורים הסובטרופיים וצד תמנונים, סרטנים ודגים אחרים. מדיה וקבצים בנושא פטרוס רופסטריס בוויקישיתוף פטרוס רופסטריס, באתר ITIS (באנגלית) פטרוס רופסטריס, באתר NCBI (באנגלית) פטרוס רופסטריס, באתר FishBase (באנגלית) פטרוס רופסטריס, באתר GBIF (באנגלית) פטרוס רופסטריס באתר הרשימה האדומה של IUCN
הדיוויזיה ההררית השביעית (ורמאכט)

הדיוויזיה ההררית השביעית (בגרמנית: 7. Gebirgs-Division) הייתה דיוויזיה הררית של הורמאכט שלחמה במלחמת העולם השנייה. הדיוויזיה הוקמה ב-15 בנובמבר 1941, על בסיס הדייויזיה הקלה ה-99 והועמדה תחת פיקוד רודולף קונרד. הדיוויזיה הוצבה בפינלנד, שם לחמה כחלק מהארמייה ההררית ה-20 שפעלה לאורך החוף הארקטי. כאשר פינו הגרמנים את פינלנד בשלהי 1944, נסוגה הדיוויזיה לתוך נורווגיה, ובסוף המלחמה נכנעה לכוחות הבריטיים. רודולף קונרד (15 בנובמבר 1941 - 19 בדצמבר 1941) וילהלם וייס (19 בדצמבר 1941 - 1 בינואר 1942) רוברט מרטינק (1 בינואר 1942 - 1 במאי 1942) אוגוסט קרקאו (1 במאי 1942 - 22 ביולי 1942) רוברט מרטינק (22 ביולי 1942 - 10 בספטמבר 1942) אוגוסט קרקאו (10 בספטמבר 1942 - 8 במאי 1945) מדיה וקבצים בנושא הדיוויזיה ההררית השביעית בוויקישיתוף הדיוויזיה ההררית ה-7 באתר lexikon-der-wehrmacht (בגרמנית)
קיה סטינגר

קיה סטינגר (באנגלית: Kia Stinger, בקוריאנית: 기아 스팅어) היא מכונית יוקרתית ספורטיבית במרכה קופה, שמיוצרת על ידי קיה משנת 2017. היא הוצגה בתערוכת הרכב של דטרויט בינואר 2017 והגיע לישראל בספטמבר 2018. בספטמבר 2011 הציגה קיה דגם קונספט מקדים בשם קיה GT קונספט. הסטינגר מתחרה באאודי A5. הסטינגר כוללת שלושה מנועים (2 בנזין 1 דיזל). מנוע בנזין I4 צילנדרים בנפח 2.0 ליטר טורבו המספק כ-255 כוחות סוס ב-6,200 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 6.0 שניות ומגיעה למהירות מרבית של 240 קילומטרים לשעה. מנוע בנזין V6 צילנדרים בנפח 3.3 ליטר טורבו המספק כ-365 כוחות סוס ב-6,000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 5.1 שניות ומגיעה למהירות מרבית של 270 קילומטרים לשעה. מנוע דיזל I4 צילנדרים בנפח 2.2 ליטרים המספק כ-200 כוחות סוס ב-3,800 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 8.5 שניות ומגיעה למהירות מרבית של 254 קילומטרים לשעה. הסטינגר GTS היא גרסת ה"ביצועים הגבוהים" לסטינגר הבסיסי המיוצרת בייצור מוגבל (800 יחידות), הכוללת את המנוע הבכיר של הסטינגר (טורבו בנזין 3.3 ליטר, 365 כוחות סוס). מהדורה זו בצבע כתום אחיד בחוץ וצבע שחור אחיד בפנים. היא כוללת מערכת דריפט שמעבירה 100 אחוז מהמומנט לגלגלים האחוריים כדי לבצע דריפט ממש כמו במכונית ספורט. תיבת ההילוכים היא ידנית ולא אוטומטית כמו בסטינגר הבסיסי. ה-GTS הוצג בתערוכת הרכב של ניו יורק באפריל 2019. באוגוסט 2020 הציגה קיה בדרום קוריאה מתיחת פנים לסטינגר. מתיחת הפנים כוללת עדכון קליל לעיצוב החיצוני הכולל בעיקר כונסי אוויר, פגוש קדמי בעיצוב חדש, פנסים בעיצוב חדש, עיצובים חדשים לחישוקי הגלגלים ותאורת לד לאיתותים. בתחום המנועים הוסיפה קיה מנוע בנזין חדש, מנוע טורבו בנזין I4 צילנדרים בנפח 2.5 ליטרים המספק כ-304 כוחות סוס ב-5,800 סיבובים לדקה. תיבת הילוכים כפולת מצמדים בעלת שמונה הילוכים ולא תיבה אוטומטית כמו במנועים האחרים. המנוע הבכיר (טורבו בנזין 3.3 ליטר, 365 כוחות סוס) שודרג ל-373 כוחות סוס במקום 365 כוחות סוס, למנוע זה הוסיפה קיה מערכת פליטה עם שסתום אלקטרוני המשנה את הסאונד של מערכת הפליטה בהתאם למצב הנהיגה הנבחר. (תוספת זו לא תשווק באירופה בשל מגבלות רעש). הגרסה הבסיסית גרסת ה-GTS מתיחת פנים 2020 מדיה וקבצים בנושא קיה סטינגר בוויקישיתוף אתר האינטרנט הרשמי של קיה סטינגר אלי שאולי, קיה סטינגר – מבחן דרכים, באתר אוטו, 19 בפברואר 2019 איתי שטיינברג, קיה משיקה בדטרויט את סטינגר, באתר אוטו, ‏10 בינואר 2017 2018 קיה סטינגר נחשפת – קופה 4 דלתות ספורטיבית, באתר קארטיוב, ‏08 בינואר 2017 ספורט קוריאני: קיה סטינגר בישראל - מחיר החל מ-279,900 ₪, באתר קארטיוב, ‏03 בספטמבר 2018 קיה GT קונספט נחשפת רשמית, באתר קארטיוב, ‏13 בספטמבר 2011 קיה מציידת את הסטינגר במנוע דיזל עבור השוק האירופאי, באתר קארטיוב, ‏19 בינואר 2017 רועי צוקרמן, קיה סטינגר בגרסת GTS לחובבי דריפטים, באתר אוטו, ‏21 באפריל 2019 קיה סטינגר GTS - מהדורה מוגבלת עם מצב דרפיט, באתר קארטיוב, ‏18 באפריל 2019 קיה חושפת את הסטינגר 2021 החדשה בשוק הבית הקוריאני, באתר קארטיוב, ‏27 באוגוסט 2020